

 **OBČINA LENART**

 Trg osvoboditve 7, 2230 LENART V SLOV. GOR.

 Telefon: 02/729-13-10, fax: 02/720-73-52

# Na podlagi 21. in 29. člena Zakona o lokalni samoupravi (Uradni list RS, št. 100/2005, 21/06 /Odl. US:U-I12/06-22, 14/07-ZSPDPO, 94/07 /ZLS-UPB2/, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [100/2008](http://www.uradni-list.si/1/objava.jsp?urlid=2008100&stevilka=4250) Odl.US: U-I-427/06-9, , [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO, 76/16 – odl. VS, 11/18 – ZSPDSLS – 1 in 30/18), 106.i člena Zakona o javnih financah (Uradni list RS, št. [79/1999](https://www.iusinfo.si/zakonodaja/rs-79-3758-1999), [124/2000](https://www.iusinfo.si/zakonodaja/rs-124-5204-2000), [79/2001](https://www.iusinfo.si/zakonodaja/rs-79-4108-2001), [30/2002](https://www.iusinfo.si/zakonodaja/rs-30-1253-2002), [110/2002](https://www.iusinfo.si/zakonodaja/rs-110-5389-2002) - ZDT-B, [56/2002](https://www.iusinfo.si/zakonodaja/rs-56-2759-2002) - ZJU, [127/2006](https://www.iusinfo.si/zakonodaja/rs-127-5348-2006) - ZJZP, [14/2007](https://www.iusinfo.si/zakonodaja/rs-14-600-2007) - ZSPDPO, [109/2008](https://www.iusinfo.si/zakonodaja/rs-109-4692-2008), [49/2009](https://www.iusinfo.si/zakonodaja/rs-49-2428-2009), [38/2010](https://www.iusinfo.si/zakonodaja/rs-38-1847-2010) - ZUKN, [107/2010](https://www.iusinfo.si/zakonodaja/rs-107-5582-2010), [110/2011](https://www.iusinfo.si/zakonodaja/rs-110-4999-2011) - ZDIU12, [46/2013](https://www.iusinfo.si/zakonodaja/rs-46-1756-2013) - ZIPRS1314-A, [101/2013](https://www.iusinfo.si/zakonodaja/rs-101-3677-2013), [101/2013](https://www.iusinfo.si/zakonodaja/rs-101-3675-2013) - ZIPRS1415, [38/2014](https://www.iusinfo.si/zakonodaja/rs-38-1522-2014) - ZIPRS1415-A, [14/2015](https://www.iusinfo.si/zakonodaja/rs-14-506-2015) - ZIPRS1415-D, [55/2015](https://www.iusinfo.si/zakonodaja/rs-55-2277-2015) - ZFisP, [96/2015](https://www.iusinfo.si/zakonodaja/rs-96-3772-2015) - ZIPRS1617, [80/2016](https://www.iusinfo.si/zakonodaja/rs-80-3386-2016) - ZIPRS1718, [71/2017](https://www.iusinfo.si/zakonodaja/rs-71-3415-2017) - ZIPRS1819, [13/2018](https://www.iusinfo.si/zakonodaja/UL101D20180228RS13O544TO)), 7. in 16. člena Statuta Občine Lenart (MUV, št. 14/2010 in 8/2011, 31/2017), Pravilnika o sofinanciranju društev upokojencev v občini Lenart (MUV, št. 27/2023), Odloka o proračunu Občine Lenart za leto 2024 (MUV, 27/2023), Občina Lenart, Trg osvoboditve 7, 2230 Lenart, objavlja

**Javni razpis**

za sofinanciranje društev upokojencev v občini Lenart za leto 2024

Naziv in sedež naročnika: Občina Lenart, Trg osvoboditve 7, 2230 Lenart, ID za DDV: SI68458509, matična št.: 5874254.

1. Predmet javnega razpisa je dodelitev sredstev za sofinanciranje društev upokojencev in njihovih programov, ki so javnega pomena in vključujejo občane Občine Lenart.
2. Na javni razpis se lahko prijavijo društva upokojencev, ki imajo pravico do sofinanciranja iz proračunskih sredstev Občine Lenart in ki izpolnjujejo naslednje pogoje:
* imajo sedež v Občini Lenart,
* so registrirani v skladu z Zakonom o društvih,
* delujejo najmanj dve leti,
* so aktivna oziroma delujoča društva in lahko to izkažejo s predložitvijo letnega poročila in potrdilom o oddaji le-tega Agenciji Republike Slovenije za javnopravne evidence in storitve (AJPES),
* imajo urejeno evidenco o članstvu in člani plačano članarino,
* imajo materialne, prostorske, kadrovske in organizacijske pogoje za delovanje društva,
* so pravočasno posredovala poročila o realizaciji programov,
* imajo sprejet letni delovni načrt za tekoče proračunsko leto, ki ga skupaj s potrjenim finančnim načrtom posredujejo občinski upravi,
* lahko izkažejo namensko porabo sredstev proračuna v predhodnem proračunskem letu, razen za izvajalce, ki se prvič prijavijo na javni razpis,
* za sofinanciranje dejavnosti in programov v tekočem letu niso prejeli sredstev iz naslova drugega javnega razpisa Občine Lenart in druge proračunske postavke, kar se potrdi s podpisom izjave,
* druga merila, navedena v javnem razpisu.
1. Prijava mora vsebovati izpolnjeno razpisno dokumentacijo in zahtevane priloge. Vloga mora biti izpolnjena na razpisnem obrazcu »Prijava na Javni razpis za sofinanciranje društev upokojencev za leto 2024«. K prijavi je potrebno priložiti:
* izjavo o urejenosti evidence o članstvu,
* izjavo o sprejemanju razpisnih pogojev,
* pogodbo.
1. Občina Lenart bo v letu 2024 na podlagi tega javnega razpisa sofinancirala dejavnosti društev upokojencev, in sicer iz naslednjih področij:
* delovanje društva,
* programi društva.
1. Delovanje društva in programi društev se bodo sofinancirali na podlagi določb Pravilnika o sofinanciranju društev upokojencev v občini Lenart. Na podlagi tega javnega razpisa bo Občina Lenart v letu 2024 sofinancirala:

Delovanje društva

Programe društva:

* organizacijo prireditev,
* organizacijo predavanj in drugih izobraževalnih programov,
* organizacijo izletov in ekskurzij,
* informiranje,
* aktivnosti socialne narave.
1. Vloge bo obravnavala tričlanska komisija, ki jo imenuje župan. Vloge, prispele na javni razpis se vrednotijo na podlagi meril in kriterijev za ocenjevanje delovanja in projektov društev upokojence, ki so sestavni del Pravilnika o sofinanciranju društev upokojencev v občini Lenart
2. Rok za predložitev prijav in način predložitve vlog: zapečatene kuverte morajo vlagatelji oddati z jasno oznako in napisom **»JAVNI RAZPIS – DRUŠTVA UPOKOJENCEV, NE ODPIRAJ«,** na sprednji strani ter z navedbo naziva in naslova vlagatelja na hrbtni strani kuverte. **Kot veljavne bodo upoštevane prijave, ki bodo pravilno označene prispele do 24. 7. 2024, do 11. ure osebno, ali s priporočeno pošto, v glavno pisarno Občine Lenart na naslov: Občina Lenart, Trg osvoboditve 7, 2230 Lenart**. Kontaktna oseba za informacije: Brigita Rojs, tel. 729 13 20, e-pošta: brigita.rojs@lenart.si. Vloga je pravočasna, če prispe v roku, ki je določen v javnem razpisu. Vloga je pravilno označena, če je označena na način, ki je določen v javnem razpisu. Javni razpis se objavi v Medobčinskem uradnem vestniku in na spletni strani Občine Lenart www.lenart.si. Razpisna dokumentacija je od dneva objave dosegljiva na spletni strani Občine Lenart www.lenart.si, ali v glavni pisarni Občine Lenart, Trg osvoboditve 7, 2230 Lenart.

Vlagatelji morajo oddati prijave, izpolnjene v skladu z javnim razpisom, razpisno dokumentacijo in z navodili k razpisni dokumentaciji. **Vloga mora biti izpolnjena na razpisnem obrazcu** »Prijava na Javni razpis za sofinanciranje društev upokojencev za leto 2024« in mora vsebovati vse, v javnem razpisu zahtevane priloge. Po preteku razpisnega roka bo prispele vloge hkrati odprla komisija, ki jo imenuje župan.

Komisija bo upoštevala le vloge, ki bodo v celoti izpolnile pogoje, določene v javnem razpisu in razpisni dokumentaciji.

Nepravočasne vloge ali vloge, ki jih niso vložile upravičene osebe, se zavržejo s sklepom. Za prepozno se šteje vloga, ki ni bila oddana s priporočeno pošto v razpisnem roku, ali ni bila predložena v glavni pisarni Občine Lenart v razpisnem roku.

Če je vloga formalno nepopolna, se vlagatelja pozove, da jo dopolni. Vlagatelj mora vlogo dopolniti v osmih dneh. Če vlagatelj vloge ne dopolni v zahtevanem roku, se vloga zavrže s sklepom, ki ga izda direktor občinske uprave. Za nepopolno se šteje vloga, ki ne vsebuje vseh obveznih sestavin, ki jih zahteva besedilo razpisa in razpisna dokumentacija. Oddaja vloge pomeni, da se izvajalec strinja z vsemi pogoji in merili razpisa.

V kolikor komisija ugotovi, da se je društvo prijavilo na več javnih razpisov Občine Lenart, občinska uprava društvo pisno pozove, da v roku petih dni, občinski upravi v pisni obliki sporoči, na katerem javnem razpisu bo kandidiralo za sofinanciranje in s katerega javnega razpisa bo vlogo umaknilo. V kolikor društvo tega ne stori, komisija njegovo vlogo izloči iz nadaljnje obravnave.

Na podlagi predloga komisije izda direktor občinske uprave o vsaki ustrezni vlogi, prispeli na javni razpis, posamično odločbo, s katero odloči o odobritvi ter deležu sofinanciranja ali o zavrnitvi sofinanciranja vloge, projekta ali programa.

Zoper navedeno odločbo je dovoljena pritožba županu v roku 15 dni od vročitve odločbe.

1. Dodelitev finančnih sredstev se uredi s pogodbo, ki jo sklene župan. Izvajalci so dolžni upoštevati določila pogodbe. Če občinska uprava ugotovi, da izvajalec ne izpolnjuje pogodbe, mu lahko zadrži izplačilo še neizplačanih sredstev ali zahteva vrnitev v ta namen že dodeljenih sredstev. Če izvajalec sredstev ne porabi namensko, občina prekine pogodbo in zahteva vrnitev nenamensko porabljenih sredstev.
2. Višina proračunskih sredstev za namen tega razpisa je 2.000,00 EUR. Dodeljena sredstva morajo biti porabljena do 31.12.2024.
3. O dodelitvi finančnih sredstev bodo vlagatelji na podlagi popolnih vlog obveščeni v roku 35 dni po preteku roka za oddajo prijave.

Številka: 410-3/2024

Datum: 28.06.2024

 mag. Janez KRAMBERGER, dr. vet. med.

 Župan Občine Lenart